JohanHeinsen/ENO huggingface dataset:
Odense Adresse-Contoirs Efterretninger, 1827-03-19
Efter den høie Lehnsbesidders Bestemmelse, agtes Christiansholms Hovedgaards Avling og Hollænderie bortforpagtet underhaanden paa 9 Aar, fra 1 Mai 1828 at regne. Til de Lysthavendes Efterretning tjener, at Gaarden, som en beliggende tæt ved Nyested Kjøbstad og er een af de største, Avlsgaarde i Lolland, har et Areal af circa 1200 Tdr. Land Ager og Eng, som dyrkes og drives ved Hoverie af 117 Bønder. Konditionerne kan i Odense faaes til Eftersyn hos Fuldmægtig Fahnøe. Christiansholm den 5 Marts 1827. Nyeboe, Forvalter ved Grevskabet.
Odense Adresse-Contoirs Efterretninger, 1827-03-19
Efter Skifterettens Foranstaltning og Arvingernes Begjæring, bliver den afgangne Skipper Peter Hansen i Marstal og hans ligeledes afdøde Enkes, deres fælleds Dødsboe tilhørende Jagt, de 8 Sødskende, 7 1/2 Kommercelæster drægtig, stillet til offentlig Auction i Marstal Løverdagen den 7 April d. A., om Formiddagen Kl. 11 slet, efter de Konditioner, som ved Auctionen bliver bekjendtgjorte. Bemeldte Jagt er i fortrinlig god Stand, for faa Aar siden fortømret og godt udhalet. Hvilket herved bekjendtgjøres. Ærøeskjøbing den 16 Marts 1827. Carstens.
Odense Adresse-Contoirs Efterretninger, 1827-03-19
Tvende Huse udi Odense Nyegade er at faae til Leie førstkommende Paaske Flyttetid.
Odense Adresse-Contoirs Efterretninger, 1827-03-19
Torsdagen den 5 April førstkommende, Formiddag Kl. 11, bliver paa mit Kontoir afholdt en Skiftesamling i afdøde Degne Hans Jørgen Schou i Jordløse, hans Boe, ved hvilken dette forventes optaget til Slutning. Saadant bekjendtgjøres herved, overeensstemmende med Plakaten af 21 April 1824, til alle Vedkommendes Efterretning. Salling Herredsfogedkontoir i Faaborg den 16 Marts 1827. Schmidten, konstit. Slaven Hans Jacob Clausen, fød i Middelfart, 25 Aar gl., middel af Væxt, klein af Bygning, med blaae Øine, lyst Haar, og Slaven Hans Nielsen Aae, fød ved Assens, 35 Aar. gl., af almindelig Væxt, og Bygning, samt brune Øine og mørkt Haar, have fundet Leilighed til at undvige, og ombedes, hvor de maatte foretræffes, anholdte, mod de reglementerede Opbringerpenge. Nyborg den 7 Marts 1827. Sommer.
Odense Adresse-Contoirs Efterretninger, 1827-03-19
Mandagen den 19 og Tirsdagen den 20 Marts førstkommende begynder Udmaalingen af velbrændt Faxøe Steenkalk paa Kalkbrænderiet ved Skyttegaarden i Nyboe ved Brahetrolleborg, hvor der fremdeles kan erholdes Kalk tilkjøbs hele næste Sommer. Brendegaard den 14 Marts 1827. Madsen. I Gaarden No. 124 paa Nyborg Kongegade er i Stue=Etagen en beqvem Leilighed, bestaaende af 5 Værelser, med Kjøkken og Spiiskammer, Brændeskuur, Loftsrum, Vaskerhuus, Staldrum m. m., at kunne tiltrædes anstundende Paaske Flyttetid. Med denne Leilighed følger tillige den ved Gaarden værende lille Have. De Attraaende henvende sig til Kapitain Beichmann. At 2den Auction over Brahesborg Gaard og Gods, som forhen er beskreven i disse Aviser, afholdes den 9 April førstkommende, bringes herved til almindelig Kundskab. Efter Forlig og Udlæg stilles Kjøbmand Peter Kærulffs Gaard Nr. 139 i denne Kjøbstads Vestergade, samt en Jord løkke, til Auction Tirsdagen den 27 Marts, 10 og 24 April førstkommende, hver Dags Formiddag Kl. 10 i Gaarden selv. Denne, som er beqvemmelig til Handel og Brændeviinsbrænderie, bestaaer af 15 Fag Forhuus, hvoraf 4 Fag er 2 Etager og 9 Fag, 1 Etage, med Kielder under 7 Fag, samt 26 Fag Side= og Udhuse, alt Muur og Egebindingsværk. Løkken, som ligger tæt ved og grændser til Byen paa 2de Sider, bestaaer af omtrent 8 Tdr. Sædeland, indhegnet deels af Steen og deels af Tanggjærde, indeholder tillige Have og Keglebane. Gaard og Løkke opbydes særskilt og derefter under et. Hvilket til Lysthavendes Efterretning bekjendtgjøres. Kjerteminde den 9 Marts 1827. Thaulow.
Odense Adresse-Contoirs Efterretninger, 1827-03-19
Efter Forlangende af Ole Jørgensens Enke i Viernelongstedet paa Rønninge Mark, bliver bemeldte Boelsted med tilhørende Jorder af Hartkorn 1 Td. 7 Skpr. 1 1 1/2 Alb., stillet til 3de Auctioner førstkommende 17 og 24 Marts, samt Tirsdagen den 3 April hver Gang Formiddag Kl. 10, til absolut Bortsalg uden flere Auctioners Holdelse, saafremt nogenledes antageligt Bud skeer. De 2 første Auctioner afholdes paa disse Herreders Tingsted i Odense og 3die Auction paa selve Biernelongstedet. Konditionerne erfares paa Bjerge Aasum Herreders Kontoir den 12 Marts 1827. Friestedt. Herved indkaldes med 12 Ugers Varsel Enhver, der maatte have Krav paa Væver Peder Simonsens Dødsboe i Høibye, til at anmelde saadant for undertegnede Skifteforvalter. Bjerge Aasum Herreders Kontoir den 12 Marts 1827. Friestedt.
Odense Adresse-Contoirs Efterretninger, 1827-03-20
56 Aargang. No. 44. J. Stifts. Fyens Kongelig allene privilegerede. Avertissementstidende. Adresse-Avis og overalt i de Danske Stater. Forsendes med Brevposten, Redigeres, trykkes og forlægges af Udgiveren Søren Hempel i Odense. Tirsdagen den 20 Marts 1827. Jndhold. De portugisisk spanske Anliggender (Rebelchefen Jordag tilbagedrevet). Frankerig (Koureren atter sat under Tiltale. Keratrys Angreb paa Ministrene). Amerikanske Anliggender (Præsidentens Tale paa Kongressen i Mexico).
Odense Adresse-Contoirs Efterretninger, 1827-03-20
Græsk-tyrkiske Anliggender. Udenlandske Blandinger.
Odense Adresse-Contoirs Efterretninger, 1827-03-20
De portugisisk spanske Anliggender. Til Rebellernes Krigsbedrifter høres for Øieblikket intet videre, naar undtages et nyt Forsøg af Telles Jordaopaa at trænge ind i Provindsen Minho. Han havde alt den 11 Febr. forceret Overgangen ved Amarante, hvorved en Kanon blev taget og Oberst Magalhaes gjort tilfange, da det derpaa lykkedes General Mello at drive ham tilbagover Tamega ved Cavez og saaledes at dække Porto. Uagtet enkelte Rebellers Afvæbning er de spanske Generalkapitainers Forhold endnu ligge tvetydigt, da de ellers let kunde have forhindret over 3000 Mk. fra at vende til bage til Provindsen Tras os Montes. Jmellem Hr. Lamb og de spanske Ministre har ogsaa reist sig ny Stridighed, over, at de Rebellerne fratagne Kanoner ere fra den kongelige Fabrik i Sevilla. Men for Resten bliver det ved Pennekrig. Naar den Londonner Koureer, i Anledning af de Opdagelser Man har gjort af Rebellernes Papirer, udlader sig saaledes: "da det nu er indlysende, at Spanien har skuffet den brittiske Regjerings Tillid, saa vil denne see sig nødsaget til at gribe til nogle Forsigtigheds og Strængheds-Regler, for at sikre sig for slige forræderske Handlingers Gjentagelse i Fremtiden, beklager, den Madrider Hoftidende sig igjen bitterlig over, at Koureren antager de portugisiske Anliggender for snart endte, og tillægger Hr. Canning hele Æren herfor, som om Spanien havde maattet give efter for Engellands Magtsprog, sigende: "Spanien kjender ingen fremmed befaling og adlyder, allene sin Monark. Det er aldeles frit og uafhængigt fra ethvert fremmed Herredømme; det har tilbudt sin Neutralitet, fordi den svarede til dets Politik og Folkets Vel. Det vil opfylde sit Løvte med den ædle og oprigtige Troskab, som stedse var de spanske Kongers uforanderlige Rettesnor.
Odense Adresse-Contoirs Efterretninger, 1827-03-20
General Sarsfjeld skal iøvrigt have forlangt at fritages for Kommandoen over den spanske Observationshær, deels paa Grund af Troppernes slette Mandstugt og deels af Mangel paa Penge til deres Lønning. Den portugisiske Regjering har udnævnt en Kommission, hvis Formaal skal være at tildeele de spanske Udvandrede de Understøttelser, som Folkeret og Gjestmildhed tilsige. Jmidlertid maa Man o beklage, at Mistanken om en Sammensværgelse i Lissatilbon selv kun synes alt for grundet, og at der skal være Mænd indviklede i samme, som Man holdt for de varmeste Tilhængere af det konstitutionelle System!
Odense Adresse-Contoirs Efterretninger, 1827-03-20
Frankerig.
Odense Adresse-Contoirs Efterretninger, 1827-03-20
Med Forhandlingerne om Presseloven krybes saa langsomt frem. Den 2 d. kom det til en heftig Ordstrid imellem Hr. de la Bourdonnaye og Hr. v. Villele, fordi Ministeren nægtede at have sagt, at alle Avisers Ophør, paa to eller tree nær, vilde blive en uundgaaelig Følge af Udkastet, hvorpaa Bourdonnaye opfordrede alle Medlemmer af det 8de Bureau til Vidner. Heraf tog Kouretren et Par Dage efter Anledning til et Stykke med Overskrift: Hr. v. Villeles Løgn, hvorover den ansvarlige i Udgiver atter er stævnet for Retten. J nogle Udtryk om den Skade, Ministrene tilføie Kronen, vil Hr. v. Peyronnet endog finde et Angreb paa Kongens Person. Jmidlertid er den forhenværende Deputerede, Hr. Keratry, staaet frem og har nævnet sig som Forfatter til bemeldte Artikel, hvorfor han paatager sig det hele Ansvar. Han har derved kastet Stridshandsken til Ministrene, som han ligefrem beskylder for at undergrave den konstitutionelle i Regjering. "Jeg er snart 60 Aar gammel - siger han og har været Vidne baade til den gamle Regjering og til Revolutionen. Selv har jeg under den sidste udstaaet Fængsling og Mishandling; men desuagtet skal jeg aldrig miskjende dens gode Sider, og min hele Levetid saae jeg aldrig noget saa Lavt, saa Hykkelsk, som hvad der nu skeer. Maaskee smigrer Ministeriet sig med, at skille dette skjønne Frankerig ved Alt, hvad en heel Generation har kjøbt med sit Blod, uden at det mindste Muk turde lade sig høre. Han anfører nu de gamle Landdage i sin Provinds til Exempel, hvor de Kongelige Kommissarier vilde være kommet slemt tilkort, hvis de havde vovet at antaste Provindsens Rettigheder, eller endnu mere, at optræde med en Løgn. Det - vedbliver han - var den gamle Forfatning Er Hr. v. Villele en Toulousisk Adelsmand, da veed : jeg, at min Fader førte Forsædet mellem Bretagnes Adel, som vel var lille og higede ikke efter Hofgunst; men bar den største Afsky for al Forstillelse. Hr. Michaud, Medlem af Akademiet og Hovedeier af Quotidienne, fortæller en Historie om sig selv, hvorledes han i Direktoriets Tid nær var bleven dømt fra Livet, for at have indført en Lovtale over Ludvig XVIII i Bladet, og derved blev Anledning til den nu af Ministrene atter foreslaaede Lov, at den ansvarlige Udgiver af et Blad skal nævne sig. Jblandt Flere er Forfatteren af nogle satyriske Vers under Titel: En Assurance-Plan for Skribenterne nylig dømt til 3 Maaneders Fængsel og 300 Fr. Mulkt.
Odense Adresse-Contoirs Efterretninger, 1827-03-20
Som et Tidens Tegn ansees det, at en Kandidat af Oppositionspartiet, Hr. Laisns de Villeveque, med stor Stemmefleerhed er valgt til Deputeret i Orleans. Jesuit=Partiet beklager meget, at den Strasburger Biskop, Hr. Tharin, saa snart maatte forlade sin Post som første Lærer hos Hertugen af Bordeaux, fordi han vilde forbyde Hertuginden at tage sin Søn med paa Komedie. Ogsaa Dauphin skal have erklæret, at slig en Munke=Opdragelse, som den Man havde begyndt, ikke duede for en fransk Prinds. Kongen modtog imidlertid ikke biskoppens forlangte Afsked; men tilraadede ham at gjøre en Reise.
Odense Adresse-Contoirs Efterretninger, 1827-03-20
Amerikanske Anliggender. (Præsidentens Tale til den Mexikanske Kongres, fortsat fra Gaars=Avisen.) Gjensidige Handels-Agenter ere udnævnte for de Hanseatiske Stæder, Bayern og Würtemberg. Panamakongressen, hvorpaa flere Traktater sluttedes, vil blive uforstyrret fortsat i Staden Tacubaya. En Minister er ankommen fra Mellem Amerika og en General-Konsul fra Chili. Som det tegner til, vil der foregaae en Forandring med den collumbiske Konstitution. Strængt overholdende sine Grundsætninger, vil den Mexikanske Regjering hverken middel eller umiddelbar blande sig i denne Sag; men indskrænker sig til at opretholde de venskabelige Forhold med sin gamle, Allierede. Med Spaniens Afmagt voxer dets Stræben; efter at vinde nogle svage Fordele i det for stedse tabte, Amerika. Dets Søemagt ved Øen Cuba er forstærket, men igjen adsplittet af Stormen. Stridighederne mellem Buenos Ayres og Keiseren af Brasilien og Besiddelsen af Banda Oriental synes at nærme sig deres Ende. Ved at meddele Portugal en Forfatning, giver Brasilien Verden det paafaldende Exempel af en Kolonie, som i sin Gjenfødelses Øieblik, til Løn for Aarhundreders Slaverie, sprænger det forrige Moderlands Lænker. Frygt for at disse Grundsætninger, naar de fæste Rødder i Portugal, skulle udbrede deres Smitte, har herved tiltaget i Spanien. Det Madrider Kabinet vakler imellem Tvivl og Raadvildhed, og ved Utilstrækkeligheden i at holde Orden i dets eget Land, kunne Vi være ubekymrede for dets chimæriske Forsøg paa Amerikas Gjenerobring. - Betragte Vi vore Finantser, da have Jndtægterne oversteget dem fra 1823 til det treedobbelte. Alle Udgivter ere dækkede uden nye Paalæg, og i Aaret 1827 vil skee store Besparelser. Uagtet Handels-Rystelserne, især i London, er Nationalkrediten bevaret. Mine-Selskaberne begynde at have et godt Udbytte. Armeen iagttager den fortræffeligste Krigstugt; Søemagten krydser paa Kysterne, for at hindre Snighandel og Søerøverie. J hele Republiken hersker Rolighed og Orden. Nogle opbrusende Følelser, som have yttret sig ved Valgene, vare ikke stærkere, end hos alle frie Nationer ved Udøvelsen af deres Rettigheder a. 4 - Breve fra Mexico til den 15 Januar indeholde ikke heller mindste Bekræftelse paa den nye Ulykkespaadom i Journal de Paris, hvorefter hele Landet skulde være i Opstand, og alle Franske og Engellændere søgde at slippe bort. Ventelig er Rygtet om Distriktet Texas Frafald (S. 170) af samme Fabrik.
Odense Adresse-Contoirs Efterretninger, 1827-03-20
Græsketyrkiske Anliggender. Den russiske Charge d'Affaires Hr. v. Minciaky skal ogsaa i en særskilt Note have opfordret Porten til et Forlig med Grækerne, og blandt andet yttret: "at den høie Port selv maatte ønske en Mellemkomst, da Grækerne, om de skulde forblive Seierherrer, vilde gjøre det samme, og selv hvis de bukkede under, maatte Porten ikke troe, at Keiser Nicolai vilde blive rolig Tilskuer ved sine Troesforvandtes Nedsabling. Nogle Dage efter sin Ankomst overrakte Marquis v. Ribeaupierre, i Forening med den brittiske Ambassadeur, en Skrivelse om samme Gjenstand, som dog ikke heller blev ændset.
Odense Adresse-Contoirs Efterretninger, 1827-03-20
Efter nogle Forsøg paa at slaae sig igjennem det tyrkiske Beleringskorps, skal Fabrier have forlangt at kapitulere imod frie Afmarsch, hvilket Redschid Pascha dog har afslaaet ham. Fra Vestgrækenland lyde Efterretningerne bedre. Salona er i Grækernes Hænder. Kuparis holder Volitza besat, Makris har indtaget Staminas ved Missolung hi, og Kara=Hyskakis opfordret den tyrkiske Kommandant til at rømme sidstmeldte Stad, for at undgaae Blodsudgydelse. Fra andre Sider forsikres, at Paschaen af Egypten er ankommen til Alexandrien og vilde selv indskibe sig med 12,000 Md. til Grækenland. Den tyrkiske Stor=Admiral, Kapudan Pascha, har endelig faaet sin Afsked og med andre Statsembeder er foregaaet endeel i Forandringer.
Odense Adresse-Contoirs Efterretninger, 1827-03-20
Udenlandske Blandinger. Frankerig. For Keiserinden af Brasilien er anlagt Hofsorg i 3 Uger.
Odense Adresse-Contoirs Efterretninger, 1827-03-20
Generallieutenant, Fyrst Hohenlohe, er udnævnt til Marskal.
Odense Adresse-Contoirs Efterretninger, 1827-03-20
J Lyon har Man havt et nyt sørgeligt Exempel paa, hvilke Farer der kan afstædkommes ved Brugen af Dampmaskiner, hvorfor det Offentlige ikke nok burde sikres, ved alle optænkelige Forsigtighedsregler. - Med et Dampskib af en ny Bygningsmaade skulde just gjøres det første Forsøg paa Rhonen, og endeel Personer vare indbudne, i for at tage Virkningen af en Indretning, hvorved Dampen skulde gives 110 Hestes Kraft, i Øiesyn. Men hvad skeete? Jdet Skibet vilde passere under Guillotiere=Broen, stødte det paa Grund, og for at gjøre det flot, vilde Mar forstærke Dampen, da der pludselig paafulgte et frygtelig Knald, Maskinen var sprunget, Fartøiet skildt midt ad og Kjeddel, Rør, Skorsteen, Jern- og Træestumper flør til alle Sider. Af 22 Voxne og et Barn, som befandt sig ombord, slap blot 7 Matroser, en Snedker og Barnet, hvilke opholdt sig i en af Skibets Ender, med Livet; de Andre, som befandt sig i Midten, bleve overøste med kogende Vand, sprængte i Luften og derfra kastede i Vandet, hvor nogle af dem opfiskedes med forknuste Lemmer, og snart opgave Aanden. Jmellem de saaledes Omkomne var Styrmanden, Hoved=Entrepreneuren, Skibsbygmesteren, og Mekanikeren Hr. Steel. Paa Landjorden gik det ikke bedre. Allene sex Personer, som spadserede paa Dæmningen, bleve ihjelslagne af enkelte omkastede Stykker. Kjedlen fløi over Guillotiere=Broen og dræbte en Eddikehandler og hans Kone, som stode i deres Dor. Jernkaminen tra med slig en Styrke imod Brystværket paa Dæmningen, at to uhyre Qvaderstene forrykkedes, et andet Stykke faldt i en Baad og borede den isænk, et tredie knuste et Vindue, og en Jern=Balkon &c. Antallet af de Dræbte anslaaes i det mindste til 18 og af de haardt Saarede til 12 Mennesker. Hvor stor Ulykken end var, vilde den være bleven endnu større, hvis ikke just et Maske=Optog havde forsinket et stort Selskab, som var indbudet at følge med, og af samme Aarsag var Tilskuernes Antal heller ikke saa stort, som Tilfældet ellers vilde have været. Om Amerikaneren Hr. Church, som har bygget flere Dampbaade paa Garonne og Genfersøen, fortælles, at han havde afslaaet Jndbydelsen til at gjøre Følgeskab med og sagt, at Skorstenen røg, slet. Maskinmesteren havde derimod forsikret, at der ingen Fare var for at Kjedlen skulde springe, da den var af: hamret Jern.
Odense Adresse-Contoirs Efterretninger, 1827-03-20
Tydskland. Formedelst Oversvømmelserne ere de nyeste franske, spanske og preussiske Poster udeblevne i Hamborg. I Dresden og Forstæderne stode flere Gader under Vand. Ogsaa Saalefloden er gaaet over sine Bredder, og har oversvømmet hele Omegnen. J flere Miles Omkreds saae Man kun Himmel og Vand, og Stormklokkerne lød fra de ængstede Landsbyer. Fra Boitzenburg høres lignende Klager. J Holland er ligeledes skeet endeel Digebrud og over 1500 Mennesker fra Landet havde søgt Tilflugt i Culenburg. Østerrig. Efter flere Dages haardnakne Benægtelse. uagtet de flere blodige Spor af Misgierningen, som fandtes i hans Bopæl, har Ridder von Jarosynski endelig, efter et skarpt Forhør hele Dagen den 17 Februar, bekjendt, at han har myrdet Abbe Plank. Han havde alt faaet Reisepas, for inden en fastsat Tid at vende tilbage til Rusland, og aflægge et Regnskab, hvormed han stod til Rest. Heraf lader hans Udaad sig ogsaa forklare. Derimod var Alt, hvad offentlige Blade herfra have fortalt om, at den russiske Ambassadeur skulde have spist hos ham, eller om politiske Bevæggrunde, opdigtet. Morde ren skal i sin Tid være opdraget i Wien og er kun nogle og 30 Aar gammel.
Odense Adresse-Contoirs Efterretninger, 1827-03-20
Preussen. Fyrstbiskoppen af Breslau, Hr. v. Schimonsky, har med Magt villet forbyde Katholikerne i Schlesien Bibellæsningen, hvorover disse have faaet Øinene op og true nu med at gaae over til Protestantismen. Forgiæves har han søgt Bistand hos den verdslige Øvrighed, som overalt nok intet større Galskab kan tænkes, end at ville have Folk skulle være Kristne, uden at maatte kjende Kristendommens Kilde!
Odense Adresse-Contoirs Efterretninger, 1827-03-20
Rusland. Hs. Keiserl. H. Cæsarewitschen, Storfyrst Constantin er alt reist tilbage til Warschau. Sverrig. Efter Kongelig befaling skal det ikke allene være Embedsmænd, men enhver svensk Borger tilladt, at indsende sine bemærkninger over den nye borgerlige Lovbog til Justitskancelliet.
Odense Adresse-Contoirs Efterretninger, 1827-03-20
Norge. Under 17 f. M. har Hs. Majestæt bestemt, at den ugentlige Søepost imellem Frederikshavn og Frederiksværn indtil videre skal ophøre, og derimod Posten fra 1 April til Slutningen af October eengang ugentlig gaae med Dampskibet frem og tilbage imellem Frederiksværn og Kjøbenhavn, og hvergang anløbe Gothenborg.
Odense Adresse-Contoirs Efterretninger, 1827-03-20
Befordringer og Afgang. Under det danske Kancellie: Den 9 Marts er Herredsfoged i Gjørding og Malt Herreder, Krigsassessor J.F. Schrum, beskikket til Byefoged i Ringkjøbing, samt Herredsfoged i Ulfborg og Hind Herreder; Kapellan pro persona hos Amtsprovsten for Refs m. fl. Herreder under Thisted Amt, F.C. Fritz, til Sognepræst for Bedsted og Grurup Menigheder i Aalborg Stift; Adjunkt ved den lærde Skole i Aalborg, Kand. theol. P. D. Aagaard, til Sognepræst for Galstrup og Østerjølbye Menigheder i samme Stift; Kand. theol. C. U. Boesen, til Sognepræst for Mariemalene og Koed Menigheder i Aarhuus Stift; Kand. theol. S. Heegaard til Sognepræst paa Øen Thunøe under samme Stift; Kand. theol. J. T. Gad til Sognepræst for Weggerslev og Willersøe Menigheder i samme Stift; hidtilværende Sognepræst for Thorstrup og Horne Menigheder i Ribe Stift, S. S. Hjort, til Sognepræst for Jerne og Skads Menigheder i samme Stift; Kand. theol. M. K. Barfoed til Medhielper og Kapellan pro persona for Maglebye og Holtug Menigheder i Sjælland; Sognepræst ved Domkirken i Viborg, R. Fog, efter Ansøgning i Naade entlediget fra bemeldte Embede med Pension. - Under det SlesvigHolsten Lauenborgske Kancellie: Den 20 Febr. er Kand. theol. J. M. Schmidt beskikket til Diaconus i Tetenbull i Eiderstedt Provstie. Den 27de, Major A. la Sonne, Ridder, af Dannebrogen, til Overlandevei=Jnspekteur i Hertugdømmet Slesvig. Den 6 Marts, Konrektor G. W. Nitsch i Wittenberg til ordentlig Professor i Philologie og Veltalenhed ved Universitetet i Kiel. - Under Rentekammeret: Den 17 Febr. er Amtmanden for Randers Amt, Kammerherre, Stemann, beskikket til Amtmand for Sorøe Amt.
Odense Adresse-Contoirs Efterretninger, 1827-03-20
Vacancer. Under det danske Kancellie: Vaterskout-Embedet i Kjøbenhavn, paa Embedet hviler en Gjeld af 1600 Rbd. r. S., som skal betales i 4 Aar, og 200 Rbd. Sølv i aarlig Pension. - Herredsfoged-Embedet i Gjør ding og Malt Herreder i Ribe Amt. - Hammer og Lundbye, Sognekald i Sjællands Stift, 449 Rbd. - Sognekaldet for Domkirken i Viborg, samt for Asmild og Tapdrup Annexer i Viborg Stift, 480 Rbd.
Odense Adresse-Contoirs Efterretninger, 1827-03-20
Kjøbenhavns Torvepriser den 16 Marts 1827. Hvede. . Td. 7 Rbd. 2 Mk. - s. a 7 Rbd. 4 Mk. 8 s. Rug . . Td. 7 Rbd. 2 Mk. - s. - 7 Rbd. 4 Mk. 8 s. Byg . . Td. 6 Rbd. 2 Mk. - s. - 6 Rbd. 5 Mk. 8 s. Havre . . Td. 5 Rbd. - Mk. - s. - 5 Rbd. 2 Mk. - s. Ærter . . Td. 11 Rbd. - Mk. 2 s. - 12 Rbd. - Mk. - s. Røget Flesk Lpd. 2 Rbd. 5 Mk. - s. - 3 Rbd. - Mk. - s. Grøns. dito Lpd. 2 Rbd. 3 Mk. - s. - 2 Rbd. 4 Mk. - s. Smør... Pund. - Rbd. 1 Mk. 14 s. - : Rbd. 2 Mk. - s. Æg . . Snesen - Rbd. 1 Mk. 8 s. - : Rbd. 1 Mk. 12 s. eelstenenes.
Odense Adresse-Contoirs Efterretninger, 1827-03-20
Med den dybeste Veemod kundgjør jeg herved Familie og Venner, at det behagede Gud den 8 d. M. ved en rolig Død, efter flere Ugers tiltagende Svaghed, at bortkalde min inderlig elskede Mand, Hans Hatting Laurberg, Sognepræst for Hedensted og Dalbye Menigheder i Aarhuus Stift, efter at have opnaaet en Alder af omtrent 45 Aar, hvoraf jeg i de sidste 8 Aar vandrede ved hans Side som den lykkeligste Hustroe. Jdet jeg er overbeviist om, at Enhver, der kjendte den salig Afdøde, og føler hvor usigelig meget jeg har tabt ved denne Elskedes Bortgang, kjerligst vil deeltage i min og 3 smaae uopdragne Børns dybe Sorg, frabeder jeg mig al Bevidnelse derom, der end meer kun vil bidrage til at forøge Smerten ved hans Bortgang. hedensted Præstegaard ved Horsens den 12 Marts 1827. Marie Sophie Laurberg. fød Petersen.
Odense Adresse-Contoirs Efterretninger, 1827-03-20
Paa Adressekontoiret faaes: Fremstilling af Sognepræsten til Frederiksberg og Hvidovre Menigheder, Hr. Hofprædikant S. Schiødtes Forhold i Jnjurie=Sagen imellem Jomfrue Emma Caroline Simonsen og Kommissionair Magnus Heymann Simonsen. Ved Carl Chr. Grum. Andet uforandrede Oplag. 3 Mk. heftet.
Odense Adresse-Contoirs Efterretninger, 1827-03-20
Paa Sollerupgaard, i Nærheden af Faaborg, er flere Tønder, godt Spergelfrøe at bekomme tilkjøbs. Af Mangel paa Plads kan strax erholdes en saa god som nye holsteensk vidsporet Postvogn, med 2 Agestole og en Kalesche, hængende i Fjedre, forsynet med smukke pletterede Nedslag, for den meget billige Priis 1200 Rbd. Sedler. Undertegnede giver Anviisning. Middelfart den 9 Marts 1827. Overbye, Toldbetjent.